
ประกาศเทศบาลตำบลบางปะกงพรหมเทพรังสรรค์
เรื่อง  สอบราคาจัดซื้อครุภัณฑ์คอมพิวเตอร์
………………………………………..

                  ด้วยเทศบาลตำบลบางปะกงพรหมเทพรังสรรค์ อำเภอบางปะกง จังหวัดฉะเชิงเทรา มีความประสงค์จะสอบราคาจัดซื้อครุภัณฑ์คอมพิวเตอร์ จำนวน  ๗  รายการ ราคางบประมาณจำนวน ๗๔๗,๖๐๐ บาท (เจ็ดแสน  สี่หมื่นเจ็ดพันหกร้อยบาทถ้วน) รายละเอียดคุณลักษณะเฉพาะพัสดุแนบท้ายประกาศสอบราคาซื้อ
                   ผู้มีสิทธิเสนอราคาจะต้องมีคุณสมบัติ  ดังต่อไปนี้
                    ๑. เป็นนิติบุคคล/บุคคลธรรมดา ผู้มีอาชีพขายสิ่งของที่สอบราคาดังกล่าว และเป็นผู้ผลิต หรือตัวแทนจำหน่ายโดยตรงจากบริษัทเจ้าของผลิตภัณฑ์อย่างถูกต้องตามกฎหมายและมีเอกสารรับรอง
๒. ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
๓. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลบางปะกงพรหมเทพรังสรรค์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกาศสอบราคาครั้งนี้

กำหนดยื่นเอกสารสอบราคา ระหว่างวันที่ ๑๗ พฤษภาคม ๒๕๕๖ ถึงวันที่ ๓๑ พฤษภาคม ๒๕๕๖ เวลา ๐๘.๓๐ – ๑๖.๓๐ น. ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ ยกเว้นวันที่ ๒๐ พฤษภาคม ๒๕๕๖ ยื่นซองเสนอราคา ณ ศูนย์จัดซื้อจัดจ้างท้องถิ่นอำเภอบางปะกง ระหว่างเวลา ๐๘.๓๐ น. ถึง ๑๖.๓๐ น. โดยถือเอานาฬิกาของทางราชการเป็นสำคัญ

                   กำหนดเปิดซองสอบราคา ในวันที่ ๓ มิถุนายน ๒๕๕๖ เวลา ๑๐.๐๐ น. – ๑๑.๐๐ น.  ณ ศูนย์จัดซื้อจัดจ้างท้องถิ่นอำเภอบางปะกง

 	 ผู้สนใจติดต่อขอซื้อเอกสารสอบราคาเลขที่ ๒/๒๕๕๖ ราคาชุดละ ๑,๐๐๐ บาท (หนึ่งพันบาทถ้วน) ระหว่างวันที่ ๑๗ พฤษภาคม ๒๕๕๖  ถึง วันที่ ๓๑ พฤษภาคม ๒๕๕๖ ได้ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ หรือสอบถามทางโทรศัพท์หมายเลข ๐-๓๘๕๓-๓๑๕๒-๓ ในวันและเวลาราชการ หรือตรวจสอบข้อมูลทางเว็บไซต์ที่ www.bangpakongcity.go.th โดยตรง

                             ประกาศ   ณ   วันที่  ๑๗  เดือน  พฤษภาคม  พ.ศ. ๒๕๕๖

